hotchpotch/miracl-hf-unified huggingface dataset:
সরলাবালা সরকার
সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা।
ব্রিটিশ ভারতের নদিয়া জেলার কাঁঠালপোতা গ্রামে ১৮৭৫ সালে সরলাবালা জন্মগ্রহন করেন। তাঁদের আদি বাড়ি ছিল বর্তমান বাংলাদেশের ফরিদপুরের ভড়রামদিয়া। পিতা কিশোরীলাল কলকাতা হাইকোর্টের আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন।
সরলাবালা কোনো প্রাতিষ্ঠানিক শিক্ষায় শিক্ষিত ছিলেননা। পিতা ও বড় ভাই ডাক্তার সরসীলাল সরকারের কাছে লেখাপড়া শেখেন এবং পিতামহী রাসসুন্দরী দেবীর কাছ থেকে সাহিত্য রচনার উৎসাহ লাভ করেন তিনি। ১২ বছর বয়েসে ভারতী পত্রিকায় প্রথম তার লেখা প্রকাশ হয়, এরপর প্রবাসী, জাহ্নবী, উদ্বোধন, অন্তঃপুর, সুপ্রভাত ইত্যাদি নানা বাংলা সাহিত্য পত্রে তার লেখা প্রকাশ হয়। ১৯০২ সালে "স্মৃতিচিহ্ন" গল্পের জন্য তিনি "কুন্তলীন পুরস্কার" পান। তিনি কবিতা, গল্প ও প্রবন্ধ লিখতেন। তার রচিত বইগুলি হল "কবিতা প্রবাহ", "অর্ঘ্", "চিত্রপট", "গল্পসংগ্রহ", "সাহিত্য জিজ্ঞাসা", "নিবেদিতা", "কুমুদনাথ" ইত্যাদি। সরলাবালা রাজনীতিসচেতন, আধুনিক ও বিপ্লবী আন্দোলনের প্রতি সহানুভূতিশীল ছিলেন। তিনি নারী সত্যাগ্রহ সমিতির সদস্য ছিলেন। কলকাতা বিশ্ববিদ্যালয় তাকে সাম্মানিক গিরিশ লেকচারার নিযুক্ত করে।
ছোট বগা
ছোট বগা ("Egretta garzetta") Ardeidae পরিবারের, ছোট বকের একটি প্রজাতি।  মহাজাতির নামটি ফ্রান্সের প্রঁভাস-প্রদেশের Aigrette, এইগ্রোনের একটি ক্ষুদ্র "বক", থেকে এসেছে, "ইগ্রেট"। প্রজাতির গজারেট্টা বিশেষণটি এই পাখির ইতালীয় নাম , গজারেটেট বা স্যাগজারেট্টার থেকে এসেছে
এটি একটি সরু কালো চঞ্চুযুক্ত সাদা পাখি যার , দীর্ঘ কালো পা এবং পশ্চিমা জাতিতে, হলুদ পা হয়। একটি জলচর পাখি হিসাবে, অগভীর জল এবং জমিতে প্রচুর পরিমাণে ক্ষুদ্র পোকামাকড় খায়। এটি উপনিবেশিকভাবে বিভিন্ন প্রজাতির জলচর পাখির সাথে শাবক পালন করে, যার ফলে একটি বৃক্ষ, ঝোপ অথবা খাগড়াতে মাচার মত একটি কাঠামো তৈরি করে। একত্রিত নীলচে-সবুজ ডিমগুলি পাড়বার পর মা বাবা উভয় দ্বারা তা দেওয়া হয়। প্রায় ছয় সপ্তাহের বয়সে তরুণদের ডানা পরিপূর্নরূপে গজায়।
ইউরোপ, আফ্রিকা, এশিয়ায় এবং অস্ট্রেলিয়ার গ্রীষ্মমন্ডলীয় অঞ্চল থেকে উষ্ণ তাপমাত্রার জলাভূমিতে এরা জন্ম নেয়। একটি সফল ঔপনিবেশিক, তার পরিসীমা ধীরে ধীরে উত্তরে প্রসারিত করেছে, স্থিতিশীল এবং স্বনির্ভরশীল পক্ষীসংখ্যার সঙ্গে যুক্তরাজ্যেও এখন উপস্থিত।
উষ্ণতর অবস্থানে, অধিকাংশ পাখি স্থায়ী বাসিন্দা হয়; অনেক ইউরোপীয় পাখি সহ, উত্তরাঞ্চলের পাখিরা, আফ্রিকা ও দক্ষিণ এশিয়ায় শীতেপরিযান হয়। পাখিরা উত্তরে গ্রীষ্মের শেষের দিকে প্রজনন ঋতুর পর চলে যেতে পারে, এবং তাদের ছড়িয়ে পড়া প্রবণতা সম্প্রতি পাখির পরিসরের বিস্তারে সহায়তা করতে পারে। পশ্চিম ইউরোপে ১৯ শতকে এক সময় টুপির সজ্জা হিসাবে পালক প্রচলিত ছিল, পালকের জন্য ব্যাপকভাবে শিকার করা হতো এবং উত্তর-পশ্চিম ইউরোপে স্থানীয়ভাবে পাখিটি বিলুপ্ত হয়ে যায় এবং দক্ষিণে অপেক্ষাকৃত বিরল হয়ে পড়ে। ১৯৫০ এর দশকে, দক্ষিণ ইউরোপে সংরক্ষণ আইনগুলি প্রজাতির সুরক্ষার জন্য চালু করা হয়েছিল এবং তাদের সংখ্যা বৃদ্ধি পেতে শুরু করেছিল। ২১ শতকের শুরুতে পাখি আবার ফ্রান্স, নেদারল্যান্ডস, আয়ারল্যান্ড এবং ব্রিটেনে প্রজনন শুরু করে। এটি নব্য জগতেও উপনিবেশ শুরু করেছে; এটি প্রথমবার বার্বাডোসে ১৯৫৪ সালে দেখা গিয়েছিল এবং ১৯৪৪ সালে সেখানে প্রথম প্রজনন হয়েছিল। প্রকৃতি সংরক্ষণের জন্য আন্তর্জাতিক ইউনিয়নের পক্ষ থেকে "ন্যূনতম বিপদগ্রস্ত" হিসাবে পাখিটির বিশ্বব্যাপী সংরক্ষণের অবস্থা যাচাই করা হয়েছে।
একটি বৃহত্তর এলাকা জুড়ে ছোট বগার নিয়মিতভাবে বৃদ্ধি দেখা যায় এবং সুরিনাম এবং ব্রাজিল থেকে দক্ষিণে নিউফাউন্ডল্যান্ড, ক্যুবেক ও উত্তর দিকে অন্টারিওতে দেখা যায়। উত্তর আমেরিকার পূর্ব উপকূলের পাখিরা ক্যারিবিয়ান থেকে আসা তুষার বগার সাথে উত্তর দিকে চলে এসেছে বলে মনে করা হয়। ২০১১ সালের জুন মাসে, মাইনেটে অন্দুবোন কেন্দ্রের কাছাকাছি স্কারবরো জলাভূমিতে একটি ছোট বগা দেখা যায়।
ডিসি ভিএস. মার্ভেল
ডিসি ভিএস. মার্ভেল (ডিসি ভারসেস মার্ভেল হিসেবে উচ্চারিত; প্রকাশ #২-৩ এ মার্ভেল কমিকস ভিএস. ডিসি হিসেবে উপাধিত) ছিল একটি সীমিত ধারাবাহিকের আন্তঃকোম্পানীদের সমন্বিত কমিক বই যা এপ্রিল থেকে মে ১৯৯৬ থেকে ডিসি কমিকস এবং মার্ভেল কমিকস দ্বারা প্রকাশিত। ধারাবাহিকগুলি রন মার্জ এবং পিটার ডেভিড দ্বারা লিখিত, সাথে ড্যান জারগেন্স এবং ক্লাউডিও ক্যাস্টালিনি কর্তৃক চিত্রংকিত।
দুইজন ঈশ্বরীয় ভাইয়েরা যারা ডিসি এবং মার্ভেল মহাবিশ্ব রুপায়িত করেন তারা অন্যের অস্তিত্বের সম্পর্কে সচেতন হয়ে যায় এবং দ্বন্দ্বযুদ্ধের একটি ধারার জন্য একে অন্যকে আহ্বান করে। হেরে যাওয়া মহাবিশ্ব তাদের অস্তিত্ব ত্যাগ করবে। পাঠকদের নির্বাচন দ্বারা নির্ধারণ করে কাহিনীটিতে প্রধান যুদ্ধগুলির ফলাফলে একটি "মহাবিশ্বের বাহিরে" উপাদান ছিল।
অনেক ছোট, ধারাবাহিক জুড়ে গল্পকেন্দ্রিক বিচ্ছিন্ন লড়াই ঘঠে, ভাইয়েদের মাঝে ফলাফলের নির্ধারণ মানে করে প্রধান দ্বন্দ্বযুদ্ধগুলির সাথে গণনা করা হয়নি।
দুইটি মহাবিশ্বের মাঝে এগারোটি যুদ্ধ লড়া হয়:ধারাবাহিকগুলি ট্রেড পেপারব্যাক নাম "ডিসি ভারসেস মার্ভেল কমিকস" (মিনি-ধারাবাহিকের সংগ্রহ এবং "ডক্টর স্ট্রঞ্জফেট" #১; ১৬৩ পৃষ্ঠা; সেপ্টেম্বর ১৯৯৬; )-এ সংগ্রহ করা হয়।
জোসেফ ফাইঞ্জ
জোসেফ আলবেরিক টোইস্লেটন-ওয়িকহ্যাম-ফাইঞ্জ (ইংরেজি: Joseph Alberic Twisleton-Wykeham-Fiennes, ; জন্ম: ২৭শে মে ১৯৭০) হলেন একজন ইংরেজ মঞ্চ ও চলচ্চিত্র অভিনেতা। তিনি "শেকসপিয়ার ইন লাভ" (১৯৯৮) চলচ্চিত্রে উইলিয়াম শেকসপিয়র চরিত্রে অভিনয়ের জন্য প্রসিদ্ধ। এই চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি "এলিজাবেথ" (১৯৯৮)-এ স্যার রবার্ট ডুডলি, "এনিমি অ্যাট দ্য গেটস" (২০০১)-এ কমিসার দানিলভ, এবং "আমেরিকান হরর স্টোরি" (২০১২-২০১৩) টিভি ধারাবাহিকের দ্বিতীয় মৌসুমে মঁসিয়ে টিমোথি হাওয়ার্ড ভূমিকায় অভিনয় করেন। ২০১৭ সাল থেকে তিনি "দ্য হ্যান্ডমেইড্‌স টেল" টিভি ধারাবাহিকে কাজ করছেন।
ফাইঞ্জ ১৯৭০ সালের ২৭শে মে ইংল্যান্ডের উইল্টশায়ারের সালিসবারিতে জন্মগ্রহণ করেন। তার পিতা মার্ক ফাইঞ্জ (১৯৩৩-২০০৪) ছিলেন একজন কৃষক ও আলোকচিত্রী এবং মাতা জেনিফার ল্যাশ (১৯৩৮-১৯৯৩) ছিলেন একজন লেখিকা। তিনি ইংরেজ, আইরিশ ও স্কটিশ বংশোদ্ভূত। তার বংশনাম ফাইঞ্জ এসেছে ফরাসি গ্রাম পাস-দ্য-কালাই থেকে। তার পিতামহ স্যার মরিস ফাইঞ্জ (১৯০৭-১৯৯৪) ছিলেন একজন শিল্পপতি এবং তার মাতামহ হেনরি আলিয়ন ল্যাশ ছিলেন ব্রিটিশ ব্রিগেডিয়ার।
ফাইঞ্জের ভাইবোনেরা হলেন অভিনেতা রেফ ফাইঞ্জ, পরিচালক মার্থা ফাইঞ্জ, সুরকার ম্যাগনাস ফাইঞ্জ, চলচ্চিত্র পরিচালক সোফি ফাইঞ্জ এবং পরিবেশ সংরক্ষণবাদী ও জোসেফের জমজ জ্যাকব ফাইঞ্জ। তার ভাগ্নে হিরো ফাইঞ্জ-টিফিন একজন অভিনেতা।
শিল্প উদ্যান
একটি শিল্প পার্ক বা শিল্প উদ্যান (শিল্প এস্টেট, বাণিজ্যিক এস্টেট নামেও পরিচিত) হল একটি ক্ষেত্র যা শিল্প উন্নয়ন উদ্দেশ্যে রচিত পরিকল্পিত এলাকা। একটি শিল্প পার্ককে মনে করা যেতে পারে অফিস উদ্যান বা ব্যবসায়িক উদ্যানের বৃহদায়তন সংস্করণ যেখানে ভারী শিল্পর বদলে বিভিন্ন ধরণের অফিস এবং হাল্কা শিল্প কেন্দ্র আছে।
শিল্পকেন্দ্র সাধারণতঃ একটি শহরের প্রধান আবাসিক এলাকার প্রান্তে অথবা বাইরে অবস্থিত হয়, এবং বিশেষতঃ ভাল পরিবহণ সংযোগ থাকে রাস্তা ও রেল দ্বারা। একটি উদাহরণ যেমন লন্ডনের টেমস গেটওয়ে এলাকায় টেমস নদী বরাবর রয়েছে বৃহৎ সংখ্যক শিল্পকেন্দ্র বা কলকাতা থেকে সামান্য দূরে (৯০ কিমি) হলদিয়া শিল্পাঞ্চল ও হলদিয়া শিল্প পার্ক। এছাড়া দুর্গাপুর শহরের কাছেই পানাগড় শিল্প উদ্যান গড়ে উঠেছে। শিল্প পার্কগুলি সাধারণতঃ পরিবহনের সুবিধাগুলির কাছাকাছি অবস্থিত হয়, বিশেষ করে যেখানে মহাসড়ক, রেলপথ, বিমানবন্দর এবং জাহাজ বন্দর সহ একাধিক পরিবহন মাধ্যম পাওয়া যায়।
এই ধরনের এলাকার জমিতে শিল্প পার্ক গড়ে ওঠার পরিকল্পনাটি বেশ কয়েকটি ধারণার উপর নির্ভর করে:
১.সীমিত এলাকায় একটি সম্পূর্ণ নিজস্ব পরিকাঠামো, যে পরিকাঠামো ব্যবসা প্রতি ব্যয় কমাতে পারে। এই পরিকাঠামোগুলিতে পড়ে রাস্তাঘাট, রেলপথ ও তার পাশের ক্ষুদ্রপথ, বন্দর, উচ্চ শক্তির বিদ্যুৎ সরবরাহ (তিনটি ফেজ বৈদ্যুতিক শক্তি সহ), উচ্চমানের তারবাহিত যোগাযোগ ব্যবস্থা, যথেষ্ট পরিমাণে জল সরবরাহ এবং বিপুল আয়তনের গ্যাস সরবরাহ লাইন। 
২. একটি জায়গায় একটি সমন্বিত পরিকাঠামো প্রদানের মাধ্যমে নতুন ব্যবসা আকৃষ্ট করতে সক্ষম হতে হবে। 
৩. লাভের জন্য শিল্প পার্কের যোগ্যতা 
৪.শিল্পে প্রয়োজনীয় বস্তুর ব্যবহারের পরিবেশগত এবং সামাজিক প্রভাব কমাতে চেষ্টা করার জন্য সেগুলি শহুরে এলাকা থেকে দূরে রাখা। 
৫.বিশেষভাবে শিল্প পার্ক সেই সমস্ত এলাকাতে তৈরি করতে হবে যেখানে স্থানীয়ভাবে পরিবেশ দূষণ নিয়ন্ত্রণ সম্ভব।
বিভিন্ন শিল্প পার্ক বিভিন্ন মানদণ্ডে এই প্রয়োজন পূরণ করে। বেশ কয়েকটি ছোটো এলাকাতে শুধুমাত্র একটি কাছের মহাসড়কের সাথে যোগাযোগ এবং কিছু মৌলিক সুবিধা দিয়ে শিল্প পার্ক স্থাপন করা হয়েছে। রাস্তাঘাটগুলিতে সাধারণের পরিবহন ব্যবস্থা সীমিত অথবা নেই। সেখানে সামান্য কিছু পরিবেশগত রক্ষাকবচ থাকতে পারে অথবা কিছুই নেই।
একটি শিল্প পার্ক যদি জৈবপ্রযুক্তি ভিত্তিক হয়ে থাকে, তা হলে ওই সব শিল্প পার্ক র্গুলিকে জৈবপ্রযুক্তি শিল্প পার্ক বলা হয়। এটি একটি জৈব-শিল্প পার্ক বা ইকো-ইন্ডাস্ট্রি ক্লাস্টার হিসাবেও পরিচিত হতে পারে।
সিঙ্গাপুর ও হংকংয়ের মতো শহরগুলোতে যেখানে জমি দুর্লভ, সেখানে ফ্ল্যাট বাড়িতে কারখানা রয়েছে। এগুলি আদর্শ ফ্ল্যাটের মতই, কিন্তু আসলে এক একটি শিল্প কারখানা। ফ্ল্যাট বাড়ি কারখানায় মাল বহনের লিফট এবং রাস্তা প্রতি ফ্ল্যাটের প্রবেশপথে পৌঁছে প্রতিটি স্তরে পরিষেবা প্রদান করে।
অ্যামাউল্ট মরিসন লিখিত, ইউএনআইডিও ভিয়েতনাম (জাতিসংঘের শিল্প উন্নয়ন সংস্থা) দ্বারা তৈরি "আসিয়ানের অর্থনৈতিক অঞ্চল" শিরোনামের একটি রিপোর্টে আসিয়ান অর্থনৈতিক সম্প্রদায়ের ইন্ডাস্ট্রিয়াল পার্কগুলির একটি তালিকা সংকলিত হয়েছে।
রেফ ফাইঞ্জ
রেফ নাথানিয়েল টোইস্লেটন-ওয়িকহ্যাম-ফাইঞ্জ, ওবিই (ইংরেজি: Ralph Nathaniel Twisleton-Wykeham-Fiennes, ; জন্ম: ২২শে ডিসেম্বর ১৯৬২) হলেন একজন ইংরেজ অভিনেতা, পরিচালক ও প্রযোজক।
ফাইঞ্জ "শিন্ডলার্স লিস্ট" চলচ্চিত্রে নাৎসি যুদ্ধপরাধী আমন গ্যোট চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারে মনোনীত হন এবং শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার জিতেন। "দি ইংলিশ পেশন্ট" (১৯৯৬) চলচ্চিত্রে কাউন্ট আলমাসি চরিত্রে অভিনয়ের জন্য তিনি শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটার মনোনয়ন লাভ করেন।
পরবর্তীকালে ফাইঞ্জ একাধিক খ্যাতনামা চলচ্চিত্রে অভিনয় করেছেন, তন্মধ্যে রয়েছে "কুইজ শো" (১৯৯৪), "স্ট্রেঞ্জার ডেজ" (১৯৯৫), "দি এন্ড অব দি অ্যাফেয়ার" (১৯৯৯), "রেড ড্রাগন" (২০০২), "দ্য কনস্ট্যান্ট গার্ডেনার" (২০০৫), "ইন ব্রাগস" (২০০৮), "দ্য রিডার" (২০০৮), "ক্ল্যাশ অব দ্য টাইটান্স" (২০১০), "গ্রেট এক্সপেক্টেশন্স" এবং "দ্য গ্র্যান্ড বুদাপেস্ট হোটেল"। তিনি "দ্য প্রিন্স অব ইজিপ্ট" (১৯৯৮)-এ রামিসেস এবং "দ্য লেগো ব্যাটম্যান মুভি" (২০১৭)-এ আলফ্রেড পেনিওয়ার্থ চরিত্রের জন্য কণ্ঠ দেন। ফাইঞ্জ "হ্যারি পটার" চলচ্চিত্র ধারাবাহিক (২০০৫-২০১১)-এ খলচরিত্রে লর্ড ভল্ডেমর্ট এবং "জেমস বন্ড" চলচ্চিত্র ধারাবাহিকের "স্কাইফল" চলচ্চিত্রে গেরেথ ম্যালরি / এম চরিত্রে অভিনয় করেন।
ফাইঞ্জ ১৯৬২ সালের ২২শে ডিসেম্বর ইংল্যান্ডের সাফোকের ইপ্সউইচে জন্মগ্রহণ করেন। তার পিতা মার্ক ফাইঞ্জ (১৯৩৩-২০০৪) ছিলেন একজন কৃষক ও আলোকচিত্রী এবং মাতা জেনিফার ল্যাশ (১৯৩৮-১৯৯৩) ছিলেন একজন লেখিকা। তিনি ইংরেজ, আইরিশ ও স্কটিশ বংশোদ্ভূত। তার বংশনাম ফাইঞ্জ এসেছে ফরাসি গ্রাম পাস-দ্য-কালাই থেকে। তার পিতামহ স্যার মরিস ফাইঞ্জ (১৯০৭-১৯৯৪) ছিলেন একজন শিল্পপতি এবং তার মাতামহ হেনরি আলিয়ন ল্যাশ ছিলেন ব্রিটিশ ব্রিগেডিয়ার।
ফাইঞ্জের ভাইবোনেরা হলেন পরিচালক মার্থা ফাইঞ্জ, সুরকার ম্যাগনাস ফাইঞ্জ, চলচ্চিত্র পরিচালক সোফি ফাইঞ্জ এবং জমজ দুই ভাই অভিনেতা জোসেফ ফাইঞ্জ ও পরিবেশ সংরক্ষণবাদী জ্যাকব ফাইঞ্জ। তার ভাগ্নে হিরো ফাইঞ্জ-টিফিন একজন অভিনেতা।
বিদ্যুৎ সরবরাহ
বিদ্যুৎ বিতরণ হল বিদ্যুৎ সরবরাহের চূড়ান্ত পর্যায়; এটি সরবরাহ কেন্দ্র থেকে পৃথক গ্রাহকের কাছে বিদ্যুৎ বহন করে। বিতরণ কেন্দ্রটি সরবরাহ কেন্দ্রের সাথে সংযুক্ত এবং ট্রান্সফরমার ব্যবহার করে ট্রান্সমিশন ভোল্টেজকে কমিয়ে ২ কেভি থেকে ৩৫ কেভি'র মধ্যে রাখে। । প্রাথমিক বিদ্যুৎ বন্টন লাইনগুলি গ্রাহকের আবাসনের কাছে অবস্থিত বন্টন ট্রান্সফরমারে এই মাঝারি ভোল্টের শক্তি বহন করে আনে। বন্টন ট্রান্সফরমারটি আরো ভোল্টেজ কমিয়ে আলো, শিল্প যন্ত্রপাতি বা পরিবারের যন্ত্রপাতিতে ব্যবহারের উপযোগী ভোল্টেজ তৈরী করে দেয়। প্রায়ই অনেক গ্রাহককে একটি ট্রান্সফরমার থেকে দ্বিতীয় বন্টন লাইনের মাধ্যমে বিদ্যুৎ সরবরাহ করা হয়। বাণিজ্যিক এবং আবাসিক গ্রাহকদের পরিষেবা ড্রপসগুলির মাধ্যমে দ্বিতীয় বণ্টন লাইনগুলির সাথে সংযুক্ত করা হয়। যেসব গ্রাহকের অনেক বেশী বিদ্যুৎ প্রয়োজন তারা সরাসরি প্রাথমিক বিদ্যুৎ সরবরাহ স্তর বা সাব ট্রান্সমিশন স্তরের সঙ্গে সংযুক্ত হতে পারে।
প্রাথমিক বন্টন ভোল্টেজগুলি ৪ কেভি থেকে ৩৫ কেভি ফেজ-থেকে-ফেজ (২.৪ কেভি থেকে ২০ কেভি ফেজ-থেকে-নিউট্রাল) পর্যন্ত বিস্তৃত হয়। কেবলমাত্র বড় গ্রাহকদের সরাসরি বন্টন ভোল্টেজ থেকে বিদ্যুৎ সরবরাহ করা হয়; বেশিরভাগ ব্যবহারকারী গ্রাহক ট্রান্সফরমারের সাথে যুক্ত থাকে, যা বন্টন ভোল্টেজকে "ব্যবহারোপযোগী ভোল্টেজ", "সরবরাহ ভোল্টেজ" বা "মেইন্স ভোল্টেজ" এ কমিয়ে দেয় আলো এবং আভ্যন্তরীণ ব্যবহারের জন্য।
সরবরাহ নেটওয়ার্ককে দুটি ভাগে ভাগ করা যায়, রেডিয়াল ও নেটওয়ার্ক। একটি রেডিয়াল সিস্টেম বৃক্ষের মত সাজানো, যেখানে প্রতিটি গ্রাহকের কাছে বিদ্যুৎ সরবরাহের জন্য একটি করে উৎস রয়েছে। একটি নেটওয়ার্ক সিস্টেমে অসংখ্য বিদ্যুৎ উৎস রয়েছে যারা সমান্তরাল ভাবে বিদ্যুৎ সরবরাহ করে। এর একাধিক উৎস আছে গ্রাহকের কাছে বিদ্যুৎ সরবরাহের জন্য। স্থানীয় বা স্পট নেটওয়ার্কগুলি ঘিঞ্জি লোডের জন্য ব্যবহৃত হয়। রেডিয়াল সিস্টেম সাধারণত গ্রামীণ বা শহরতলী এলাকায় ব্যবহৃত হয়।
রেডিয়াল সিস্টেম সাধারণত জরুরী সংযোগগুলিকে অন্তর্ভুক্ত করে যেখানে সমস্যা হলে, যেমন কোন ত্রুটি বা পরিকল্পিত রক্ষণাবেক্ষণ, সিস্টেমকে পুনরায় গঠন করা যায়। সাধারণত সুইচ চালু বা বন্ধ করে গ্রিড থেকে একটি নির্দিষ্ট অংশকে আলাদা করে এটি করা হয়।
দূরবর্তী ফীডারগুলিতে ভোল্টেজ ড্রপ (পাওয়ার ফ্যাক্টর বিকৃতি) সমস্যা হয়, যে জন্য ক্যাপাসিটার অথবা ভোল্টেজ নিয়ন্ত্রক ব্যবহার করতে হয় ।
গ্রামীণ বিদ্যুতায়ন ব্যবস্থাগুলি উচ্চতর বন্টন ভোল্টেজ ব্যবহার করে থাকে কারণ বিদ্যুৎ লাইনকে অধিক দূরত্ব অতিক্রম করতে হয় (গ্রামীণ বিদ্যুতায়ন প্রশাসন দেখুন)। সাধারণত ৭.২, ১২.৪৭, ২৫, এবং ৩৪.৫ কেভি ভোল্টেজ বিদ্যুৎ সরবরাহ করা হয় যুক্তরাষ্ট্রে; ১১ কেভি এবং ৩৩ কেভি ভোল্টেজ যুক্তরাজ্য, অস্ট্রেলিয়া এবং নিউজিল্যান্ডে; এবং ১১ কেভি এবং ২২ কেভি ভোল্টেজ দক্ষিণ আফ্রিকা এবং চীনে। অন্যান্য ভোল্টেজগুলি মাঝে মাঝে ব্যবহৃত হয়।
গ্রামীণ বিদ্যুৎ সেবায় সাধারণত খুঁটি এবং তারের সংখ্যা কমানোর চেষ্টা করা হয়। এটি শহরের থেকে উচ্চতর ভোল্টেজ ব্যবহার করে, যার ফলে ইস্পাতের তার ব্যবহার করা যায়। শক্তিশালী ইস্পাতের তার ব্যবহার করে খুঁটির দূরত্ব বাড়িয়ে খরচ কমানো যায়। গ্রামীণ এলাকায় একটি খুঁটিতে লাগানো ট্রান্সফরমার শুধুমাত্র একটি গ্রাহককে বিদ্যুৎ পরিবেশন করতে পারে। নিউজিল্যান্ড, অস্ট্রেলিয়া, সাসকাচেওয়ান, কানাডা এবং দক্ষিণ আফ্রিকাতে, "সিঙ্গল-ওয়্যার আর্থ রিটার্ন সিস্টেম" (এসওআরইর) দূরবর্তী গ্রামাঞ্চলে বিদ্যুৎ সরবরাহে ব্যবহৃত হয়।
অ্যান্ডি সার্কিস
অ্যান্ড্রু ক্লেমেন্ট সার্কিস (জন্ম ২০ এপ্রিল ১৯৬৪) হলেন একজন ইংরেজ অভিনেতা এবং পরিচালক। তিনি সেরা পরিচিত তার "দ্য লর্ড অব দ্য রিংসের" তিনটি চলচ্চিত্র (২০০১-২০০৩) এবং "" (২০১২)-তে গোল্লাম, একই নামে ২০০৫-এর চলচ্চিত্রে কিং কং, "প্ল্যানেট অব দ্য এপসের" পুনরায় চালু করা ধারাবাহিকে (২০১১-১৭) কায়েসার, স্টিভেন স্পিলবার্গে "দ্য অ্যাডভেঞ্চার্স অব টিনটিন" (২০১১)-এর ক্যাপ্টেন হ্যাডক্‌ / স্যার ফ্রান্সিস হ্যাডক এবং প্রথম দুইটি স্টার ওয়ার্স ধারাবাহিকের ট্রিলজি চলচ্চিত্রে ("" (২০১৫) এবং "" (২০১৭) সুপ্রিম লিডার স্নোক হিসেবে কম্পিউটার-তৈরি চরিত্রের মতো মোশন ক্যাপচার অভিনয়, এনিমেশন এবং কন্ঠ কাজে অংশীভূত পারফরমেন্স ক্যাপচারের জন্য। আসন্ন তার নিজ-পরিচালিত চলচ্চিত্র, "মোগলি" (২০১৮)-এ তার পারফরমেন্স ক্যাপচারের মধ্যে রয়েছে ভালু।
মোশন ক্যাপচারে সার্কিসের চলচ্চিত্রের কাজ সমালোচকদের দ্বারা প্রশংসিত। তিনি তার মোশন-ক্যাপচার অভিনয়ের জন্য একটি এম্পায়ার অ্যাওয়ার্ড এবং দুইটি স্যাটার্ন পুরস্কার পান। তিনি ব্রিটিশ টেলিভিশন চলচ্চিত্র "লঙ্গফোর্ডে" (২০০৬) পেশাদার খুনি ল্যান ব্র্যাডির অভিনয়ের জন্য একটি গোল্ডেন গ্লোব অর্জন এবং জীবনীসংক্রান্ত "সেক্স এন্ড ড্রাগস এন্ড রক এন্ড রোলে" (২০১০) নতুন ঢেউ এবং পাঙ্ক রক ল্যান ডিউরির অভিনয়ের জন্য একটি বাফটা-এর জন্য মনোনীত হন।
২০১৫-তে, সার্কিস মার্ভেল সিনেম্যাটিক ইউনিভার্সে উলিসেস ক্ল-এর চরিত্রে অভিনয় শুরু করেন, "ের" সাথে শুরু করেন, যা "ব্ল্যাক প্যান্থার" (২০১৮) দ্বারা অনুসরণ করা হয়। সার্কিসের কাছে তার নিজস্ব প্রোডাকশন কোম্পানি এবং মোশন ক্যাপচার কর্মশালা আছে, লণ্ডনে দ্য ইমাজিনারিয়াম, যা তিনি "মোগলি"-এর জন্য ব্যবহার করেন। তিনি ইমাজিনারিয়ামের ২০১৭-এর চলচ্চিত্র "ব্রিথ"-এর সাথে তার পরিচালনার প্রথম আত্মপ্রকাশ করেন।
সার্কিস মিডলসেক্সে রুইসলিপ ম্যানোরে জন্মগ্রহণ করেন এবং বেড়ে ওঠেন। তার মা, লাইলি (জন্ম উইচ), ছিলেন ইংরেজ এবং বিকলাঙ্গ শিশুদের পড়ান; তার বাবা, ক্লেমেন্ট সার্কিস, ছিলেন ইরাকে জন্ম নেওয়া আর্মেনিয় বংশের গাইনেকোলজিস্ট। তার পূর্বপুরুষদের আসল বংশনাম ছিল "সার্কিসিয়ান"। তার বাবা প্রায়ই মধ্যপ্রাচ্যে দূরে কাজ করতেন, যেখানে সার্কিস এবং তার ভাইবোনরা ব্রিটেনে মধ্যপ্রাচ্যের নিয়মিত ছুটির দিনের সাথে বেড়ে ওঠেন, যার মধ্যে রয়েছে টাইরে, সিডন, দামেস্কাস এবং বাগদাদ।
সার্কিস সেন্ট বেনেডিক্ট'স স্কুল, ইলিং-এ লেখাপড়া করেন, এবং পরে ল্যাঙ্কস্টার বিশ্ববিদ্যালয়ে দৃশ্যশিল্প নিয়ে পড়াশোনা করেন। তিনি থিয়েটার একটি দ্বিতীয় বিষয় হিসেবে বেছে নিয়েছিলেন যাতে তিনি পোস্টার নকশা করতে পারেন। সার্কিস দ্য কাউন্টি কলেজের সদস্য এবং শিক্ষার্থী রেডিও স্টেশন বেইলরিগ এফএমের অংশ ছিলেন। তিনি নাফিল স্টুডিও-তে যোগদান করেন, নাটক উদ্ভাবন এবং প্রযোজনায় জড়িয়ে গিয়েছিলেন।
তার প্রথম বছরের শেষের দিকে কয়েকটি প্রোডাকশনে অভিনয়ের জন্য রাজি হওয়ার পর, ব্যারি কিফে-এর নাটক, "গচ্চা"-এ মুখ্য ভূমিকায় অভিনয় করেন, একটি শিক্ষক জিম্মি সহ্য করা এক বিদ্রোহী কিশোর হিসেবে।
সার্কিস ক্যাথলিক মাতাপিতার কাছে জন্মগ্রহণ করেন, যদিও তার কিশোর বয়স থেকে তিনি একজন নাস্তিক ছিলেন, তাকে "শক্তি স্থানান্তরের কর্মিক সম্ভাবনাতে টেনে আনা হয়", বিশেষভাবে "এই ধারণা যে আপনার শক্তির পরে আপনার জীবনে থাকে"। তিনি ১৯৮৫-তে, ল্যাঙ্কস্টার বিশ্ববিদ্যালয় থেকে তার ডিগ্রির একটি অংশ হিসেবে দৃশ্যশিল্প এবং থিয়েটার পড়েন এবং স্নাতক পাশ করেন।
তিনি অভিনেত্রী লরেইনে অ্যাশবোর্ন-কে জুলাই ২০০২-এ বিবাহ করেন। তিনি ক্রাউচ এন্ড, উত্তর লন্ডন-এ তার স্ত্রী এবং তিন সন্তান রুবি (জ.১৯৯৮), সন্নি (জ.২০০০) এবং লুয়িস (জ.২০০৪)-এর সাথে বসবাস করেন।
অতিমানবীয় সত্তা হেত্বাভাস
অতিমানবীয় সত্তা হেত্বাভাস যা ডিভাইন ফ্যালাসি (divine fallacy) নামে পরিচিত; এক ধরনের অনানুষ্ঠানিক হেত্বাভাস। এধরনের হেত্বাভাসের অর্থ হলো, মানুষ যখন কোনো বিষয়কে এতটাই অলৌকিক বা নিজে করতে অক্ষম বলে মনে করে তখন তারা ধরে নেয় এই বিষয়টি ঈশ্বর/এলিয়েন/অপ্রাকৃত শক্তি অথবা কোনো ক্ষমতাশালী নিয়ন্ত্রক তৈরি করেছেন। অবিশ্বাস থেকে নেয়া যুক্তি (argument from incredulity), আপীল টু কমনসেন্স নামে একইরকম কিছু হেত্বাভাষ আছে; যা দ্বারা দাবী করা হয়, যদি কোনো কিছু কল্পনা করা অবিশ্বাস্য বা কঠিন মনে হয়, তার মানে বিষয়টা ভুল। অবিশ্বাস থেকে নেওয়া যুক্তিকে যৌক্তিক সিদ্ধান্ত (Non sequitur) বলে অভিহিত করা হয়। অবিশ্বাস থেকে নেয়া যুক্তি নীচের গঠনের মত হতে পারেঃ
হুদুমদ্যাও পূজা
হুদুমদ্যাও পূজা বা মেঘ পূজা হল উত্তরবঙ্গের বিভিন্ন অঞ্চলে বৃষ্টি নামানোর জন্য কৃষকবধূদের কৃত একধরণের সাদৃশ্যমূলক জাদুধর্মী পূজা ও নৃত্যগীত অনুৃষ্ঠান। ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার বসবাসী কৃষক সমাজে এটি অনুষ্ঠিত হয়। দেশে অনাবৃষ্টি, খরা প্রভৃতি প্রাকৃতিক বিপর্যয় ঘটলে মেঘদেবতাকে সন্তুষ্ট করতে আয়োজিত হয় এই পূজা ; তবে এই অনুৃষ্ঠানে পুরুষের প্রবেশাধিকার নেই।
তত্ত্বগতভাবে, ধরিত্রী-নারীর সঙ্গে মেঘ-পুরুষের মিলনই 'মেঘপূজা' বা 'হুদুমদ্যাও' অনুৃষ্ঠান; দুজনের মিলনে প্রকৃতি শস্যশ্যামলা হয়ে উঠবে — এই বিশ্বাস।
এই অনুৃষ্ঠানের জন্য প্রয়োজনীয় উপকরণ হল: ফিঙে পাখির বাসা, সন্তানবতী এক জননীর গা-ধোওয়া জল, গণিকার চুল, একটি কলাগাছ, জলপূর্ণ ঘট, কুলো, ধূপ-বাতি, নৈবেদ্য ও তার সাজ-সরঞ্জাম, গোটা পান-সুপারি, বরণডালা ইত্যাদি। দিনের বেলা এইসব উপকরণ সংগ্রহ করে মেয়েরা গভীর অন্ধকার রাত্রে লোকালয় থেকে বহুদূরের কোনো মাঠ, নিরালা প্রান্তর বা নির্জন নদীর ধারে বসনমুক্ত অবস্থায় মশাল জ্বালিয়ে হাজির হন। পূজার জন্য কিছুটা জায়গা সংস্কার করে তার মাঝখানে একটি গর্ত করা হয়। তারপর উলুধ্বনির মধ্যে প্রধান পূজারিণী সেই গর্তে সংগৃহীত দ্রব্যগুলি ঢেলে দিয়ে কলাগাছটিকে পুঁতে দেন। এরপর সবাই স্নান করেন। পরে পূর্বোক্ত গা-ধোওয়া জল কুলোয় ঢেলে ঘন-ঘন উলুধ্বনির মাঝে মেঘদেবতার প্রতীক কলাগাছটিতে ছিটিয়ে দিয়ে গাছটিকে স্নান করানো হয়। এরপর জলপূর্ণ মাটির ভেতর একজোড়া গুয়াপান ও বারোশস্য দিয়ে গাছের নিচে ঘটস্থাপন করে ধূপ-বাতি জ্বালিয়ে দেওয়া হয়। এইভাবে পূজার পাঠ শেষ হলে শুরু হয় আবাহন পালা। এই পালাটি নৃত্য-গীত, রঙ্গ-রসিকতা, অনুনয়-বিনয়, শ্লেষ-ধিক্কার, ছলাকলায় প্রেমাস্পদকে মোহিত করার প্রচেষ্টায় ভরে ওঠে। উলঙ্গ নারীদের একদল কলাগাছটির অদূরে দাঁড়িয়ে হাততালি দিয়ে গান ধরেন ও মাঝেমাঝে উলুধ্বনি দেন; আর অন্য নারীরা দেবতারূপী পুরুষ কলাগাছটির চারিদিক ঘিরে নৃত্য করেন। এই পূজানুষ্ঠানে সধবা কিংবা বিধবা উভয়ই অংশগ্রহণ করেন, কেবল কুমারীরা অংশ নিতে পারে না। পূজায় কোনো ফুল প্রদানও হয় না।
মেঘদেবতার অধিবাস থেকে শুরু করে বিয়ে, বিরহ-মিলন, বৃষ্টির কৃপা ভিক্ষা সবই নাচে-গানে অনুৃষ্ঠিত হয়। দেবতার কৃপা ভিক্ষা সংগীতাংশের একটি নমুনা:
হুদুম দ্যাও হুদুম দ্যাও, এক ছলকা পানি দ্যাও
ছুয়ায় অশুচি আছি, নাই পানি
ছুয়াছুতির ধারা বাহি ঝালকানি।
কালা ম্যাগ, উতলা ম্যাগ, ম্যাগ সোদর ভাই
এক ঝাঁক পানি দ্যাও গাও ধুইবার চাই।।
২০১৮ ফিফা বিশ্বকাপ ফাইনাল
২০১৮ ফিফা বিশ্বকাপ ফাইনাল ম্যাচটি ছিল ২০১৮ ফিফা বিশ্বকাপের চূড়ান্ত ম্যাচ। এটি ছিল ২১তম ফিফা বিশ্বকাপ ফাইনাল। ম্যাচটি ১৫ জুলাই ২০১৮ তারিখে রাশিয়ার মস্কো শহরের লুঝনিকি স্টেডিয়াম-এ অনুষ্ঠিত হয় এবং ম্যাচটিতে ফ্রান্স ও ক্রোয়েশিয়া অংশগ্রহণ করে।
২০১৮ এর পূর্বে, ফ্রান্স মাত্র একবার বিম্বকাপ অর্জন করে যা ছিল ১৯৯৮ বিশ্বকাপে – যদিও তারা ২০০৬ বিশ্বকাপের ফাইনাল পর্যন্ত পৌছেছিল।অপরদিকে প্রথমবারের মতো বিশ্বকাপের ফাইনালে খেলেছে। উভয় দল তাদের ফাইনালে যাওয়ার পথে সাবেক বিশ্বকাপ চ্যাম্পিয়ন দলগুলোকে পরাজিত করেছিল: ফ্রান্স পরাজিত করে ১৯৩০ ও ১৯৫০ বিশ্বকাপ বিজয়ী উরুগুয়েকে, ক্রোয়েশিয়া পরাজিত করে ১৯৬৬ বিশ্বকাপ বিজয়ী ইংল্যান্ডকে এবং উভয় দল পরাজিত করে ১৯৭৮ এবং ১৯৮৬ বিশ্বকাপ বিজয়ী আর্জেন্টিনাকে। ক্রোয়েশিয়া পূর্ব ইউরোপের তৃতীয় দেশ হিসেবে বিশ্বকাপ ফাইনাল পর্যন্ত পৌঁছায়, এবং পূর্ব ইউরোপের প্রথম দেশ হিসেবে চেকোস্লোভাকিয়া জাতীয় ফুটবল দল ফাইনাল খেলে এবং সে ম্যাচে তার ব্রাজিলের কাছে পরাজিত হয়।
ফ্রান্স ফাইনালে ম্যাচে ৪-২ গোলে জয়ী হয়, প্রথমার্ধে একটি আত্মঘাতী গোল ও ইতিহাসে প্রথমবারের মতো বিশ্বকাপ ফাইনালে ব্যবহৃত হওয়া ভিডিও সহকারী রেফারির সিদ্ধান্তে পেনাল্টির মাধ্যমে তারা ২-১ গোলে এগিয়ে যায় । প্রথমবারের মত বিশ্বকাপ ফাইনাল খেলায় আত্মঘাতী গোল হয়। ২০০২ সালে ব্রাজিলের পর ৩২ টি দলের বিশ্বকাপে ফ্রান্স হচ্ছে দ্বিতীয় দল যারা কোনও অতিরিক্ত সময় বা পেনাল্টি শুট-আউট ছাড়াই তাদের সকল নকআউট ম্যাচ জিতে নেয়। বিজয়ী দল হিসেবে, ফ্রান্স ২০২১ ফিফা কনফেডারেশন্স কাপের জন্য উত্তীর্ণ হয়ে।
২০১৮ ফিফা বিশ্বকাপ ফাইনাল ম্যাচটি অনুষ্ঠিত হয় মস্কোর লুঝনিকি স্টেডিয়ামে। স্টেডিয়ামটি মস্কো শহরের খামোভনিকি জেলায় অবস্থিত। রাশিয়ার বিশ্বকাপ নিলামে আঞ্চলিক ভেন্যু হিসেবে স্টেডিয়াটিন একটি বর্ধিত সংস্করণের নামকরণ চূড়ান্ত করা হয়, যা ২ ডিসেম্বর ২০১০ সালে ফিফা কর্তৃক মনোনীত করা হয়। ১৪ ডিসেম্বর ২০১২ তারিখে জাপানের টোকিও শহরে ফিফা নির্বাহী কমিটির অনুষ্ঠিত একটি সভায় স্টেডিয়ামটিকে ২০১৮ সালের বিশ্বকাপের ফাইনাল ম্যাচের ভেন্যু হিসেবে মর্যাদা দেয়া হয়। ফাইনাল ছাড়াও স্টেডিয়ামটিতে আরো ছয়টি ম্যাচ অনুষ্ঠিত হয়, যার মধ্যে রয়েছে ১৪ জুন উদ্বোধনী ম্যাচ, গ্রুপ পর্বের তিনটি ম্যাচ এবং দ্বিতীয় সেমিফাইনাল।
লুঝনিকি স্টেডিয়াম, পূর্বে গ্র্যান্ড এ্যারেনা অব দি সেন্ট্রাল লেনিন স্টেডিয়াম হিসেবে পরিচিত ছিল (১৯৯২ সাল পর্যন্ত), মূলত ১৯৫৬ লুঝলিকি অলিম্পিক কমপ্লেক্সের অংশ হিসেবে সোভিয়েত ইউনিয়ন গ্রীষ্মকালীন স্পার্টকিডা গেমস হোস্ট করার জন্য আনুষ্ঠানিকভাবে উদ্বোধন করা হয়। স্টেডিয়ামটি দেশটির জাতীয় স্টেডিয়াম হিসেবে ব্যবহৃত হয়, স্টেডিয়ামটিতে রাশিয়া জাতীয় দল এবং সাবেক সোভিয়েত ইউনিয়ন জাতীয় দলের অনেক ম্যাচ অনুষ্ঠিত হয়। পূর্বে, স্টেডিয়ামটি বিভিন্ন সময় সিএসকেএ মস্কো, টর্পডো মস্কো এবং স্পার্টাক মস্কোর হোম গ্রাউন্ড হিসেবে ব্যবর্হত হয়। তবে বর্তমানে স্টেডিয়ামটি কোন ক্লাবের না।
ম্যাচ নিয়ম
পরমাণু: দ্যা স্টোরি অফ পোখরান
পারমাণু: দ্যা স্টোরি অফ পোখরান () ২০১৮ সালের ভারতীয় ঐতিহাসিক অ্যাকশন নাটকধর্মী চলচ্চিত্র, যা অভিষেক শর্মা পরিচালিত এবং জী স্টুডিও ও জেএ এন্টারটেনমেন্ট দ্বারা নির্মিত চলচ্চিত্র। এই চলচ্চিত্রটি লিখেছে সায়ুইন ক্যাদ্রাস, সনযুক্তা চাওলা শেখ এবং অভিষেক শর্মা। ১৯৯৮ সালে পোখরানে ভারতীয় সেনাবাহিনী কর্তৃক পরিচালিত পারমাণবিক বোমা বিস্ফোরণের উপর ভিত্তি করে এই ছবিটি নির্মিত হয়। এই চলচ্চিত্রে অভিনয় করেছেন জন আব্রাহাম, ডায়না পেন্টি এবং বোমান ইরানি। এটি ২৫ মে ২০১৮ সালে মুক্তি পায়। এর আগে ২০১৮ সালের ৮ ডিসেম্বর চলচ্চিত্রটির মুক্তির কথা ছিল, কিন্তু পদ্মাবত চলচ্চিত্রে সঙ্গে বক্স অফিসের সংঘর্ষ থেকে দূরে থাকার জন্য চলচ্চিত্র প্রস্তুতকারীরা চলচ্চত্রটির মুক্তির তারিখ পিছিয়ে দেয়। চলচ্চিত্রটি প্রযোজক, অব্রাহামের জেএ এন্টারটেইনমেন্ট এবং কৃড়জ এন্টারটেইনমেন্ট মধ্যে সংঘর্ষের কারণে আরও বেশি বিলম্বিত হয় চলচ্চিত্রটির মুক্তি পেতে।
ছবিটি ১৯৯৮ সালে রাজস্থান রাজ্যে পোখরানে ভারতীয় সেনাবাহিনী কর্তৃক পরিচালিত পারমাণবিক পরীক্ষার উপর ভিত্তি করে তৈরি করা হয়েছে।
খাদিম এন'দিয়ায়ে
সেরিনে খাদিম এন'দিয়ায়ে (জন্ম: ৩০ নভেম্বর ১৯৮৪) হলেন সেনেগালের একজন পেশাদার ফুটবলার, যিনি গিনির ক্লাব হোরোয়া এসি এবং সেনেগাল জাতীয় দলের হয়ে একজন গোলরক্ষক হিসেবে খেলেন।
২০০৯ সালের নভেম্বর মাসে, প্রথমবারের মতো এন'দিয়ায়ে সেনেগাল জাতীয় দলে ডাক পান এবং ২০১০ সালের ২৮শে মে তারিখে, ডেনমার্কের বিরুদ্ধে ম্যাচে খেলার মাধ্যমে সেনেগাল জাতীয় দলের হয়ে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
আব্দুলায়ে দিয়ালো
আব্দুলায়ে দিয়ালো (জন্ম: ৩০ মার্চ ১৯৯২) হলেন সেনেগালের একজন পেশাদার ফুটবলার, যিনি ফরাসি ক্লাব রেন্যস এবং সেনেগাল জাতীয় দলের হয়ে একজন গোলরক্ষক হিসেবে খেলেন। তিনি প্রসিদ্ধ একাডেমী আইএনএফ ক্লেয়ারফন্তেন হতে ফুটবল খেলার শিক্ষা গ্রহণ করেছেন এবং ২০০৭ সালে, রেন্যসের হয়ে খেলার মাধ্যমে তার পেশাদার ক্যারিয়ার শুরু করেন। তিনি মাত্র ১৭ বছর বয়সে ২০০৯ সালের ২৯শে নভেম্বর তারিখে, ওলাঁপিক লিয়োনের বিরুদ্ধে লীগ ম্যাচে খেলার মাধ্যমে পেশাদার ক্যারিয়ার সূচনা করেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান।
আলফ্রেদ গোমিস
আলফ্রেদ বেঞ্জামিন গোমিস (জন্ম: ৫ সেপ্টেম্বর ১৯৯৩) হলেন সেনেগালের একজন পেশাদার ফুটবলার, যিনি ইতালীয় ক্লাব তরিনো হতে এসপিএএল-এ ধারে এবং সেনেগাল জাতীয় দলের হয়ে একজন গোলরক্ষক হিসেবে খেলেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলে তিনি স্থান পান।
কারা এমবোদজি
সেরিনে মদু কারা এমবোদজি (জন্ম: ১১ নভেম্বর ১৯৮৯), সাধারণত কারা অথবা কারা এমবোদজি নামেই অধিক পরিচিত, হলেন সেনেগালের একজন পেশাদার ফুটবলার, যিনি বেলজীয় ক্লাব আন্দারলেখট এবং সেনেগাল জাতীয় দলের হয়ে একজন রক্ষণভাগের খেলোয়াড় অথবা একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান।
২০১৮ ফিফা বিশ্বকাপ নিলাম
রাশিয়া ২০০৯ সালের শুরুতে ফিফা বিশ্বকাপের জন্য আগ্রহ প্রকাশ করেছিল এবং যথাসময়ে ফিফার নিকট আবেদন জমা দেয়। রাশিয়ার প্রেসিডেন্ট ভ্লাদিমির পুতিন বিশ্বকাপ নিলামে আগ্রহ প্রকাশ করেছিলেন এবং ২০১৮ সালের বিশ্বকাপ আয়োজনের জন্য রাশিয়ার একটি নিলাম প্রস্তাব প্রস্তুতের জন্য রাশিয়ার ক্রীড়া মন্ত্রী ভিটালী মুটকোকে নির্দেশ দেন।
২০২১ ফিফা কনফেডারেশন্স কাপ
২০২১ ফিফা কনফেডারেশন্স কাপ (ইংরেজি ভাষায়: 2017 FIFA Confederations Cup) হলো ১১তম ফিফা কনফেডারেশন্স কাপ, ফিফার দ্বারা আয়োজিত একটি চতুর্বষীয় আন্তর্জাতিক পুরুষ ফুটবল প্রতিযোগিতা।
লামিন গেসামা
লামিন গেসামা (জন্ম: ২০ অক্টোবর ১৯৮৯) হলেন সেনেগালের একজন পেশাদার ফুটবলার, যিনি তুর্কি ক্লাব আলানয়াস্পোর এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
গেসামা কখনোই ফ্রান্স যুব পর্যায়ের দলের হয়ে খেলেননি। যদিও, ওলাঁপিক লিয়োনে তার অসাধারণ খেলার মাধ্যমে তিনি ফ্রান্স অনূর্ধ্ব-২১ দল হতে আশ্চর্যজনকভাবে ডাক পান, যারা ২০০৯ উয়েফা ইউরোপিয়ান অনূর্ধ্ব-২১ ফুটবল চ্যাম্পিয়নশিপের পর নতুন করে দল সাজাচ্ছিল। তিনি ডেনমার্কের বিরুদ্ধে ম্যাচের জন্য দলে ডাক পান। তিনি ম্যাচের ৮২তম মিনিটে বদল হওয়ার পূর্বে, ফ্রান্স অনূর্ধ্ব-২১ দলের হয়ে একজন রাইট ব্যাক হিসেবে খেলা শুরু করেছিলেন, উক্ত ম্যাচে তার দল ১–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলের স্থান পান।
১৯৩৪ ফিফা বিশ্বকাপ
১৯৩৪ ফিফা বিশ্বকাপ (ইংরেজি: 1934 FIFA World Cup)ইতালিতে অনুষ্ঠিত ফিফা বিশ্বকাপ ফুটবলের ২য় আসর যা ১৯৩৪ সালের ২৭ মে তৈকে ১০ জুন তারিখ পর্যন্ত প্রতিযোগিতা আকারে অনুষ্ঠিত হয়েছিল। চূড়ান্ত খেলায় চেকোস্লোভাকিয়াকে ২-১ গোলের ব্যবধানে পরাভূত করে ইতালি প্রথমবারের মতো বিশ্বকাপ বিজয়ী হয়।
নিচের ১৬টি দল বিশ্বকাপের মূলপর্বে অংশগ্রহনের সুযোগ পেয়েছিল।
কুঞ্জরানী দেবী
১ মার্চ, ১৯৬৮ সালে, কুঞ্জরানী দেবী মণিপুরের ইম্ফলের কৈরাং মায়াই লিকাইয়ে জন্মগ্রহণ করেন, ইম্ফলের সিনেমাম সিনশং রেসিডেন্ট হাইস্কুলে পড়ার সময় থেকে তিনি ক্রীড়া প্রতিযোগিতায় আগ্রহী হন। তিনি ইম্ফলের মহারাজা বুদ্ধ চন্দ্র কলেজ থেকে স্নাতক শেষ করেন। এতদিনে তার প্রথম পছন্দ ভারোত্তোলন হয়ে ওঠে। তিনি সেন্ট্রাল রিজার্ভ পুলিশ ফোর্স যোগদান করেন। তিনি পুলিশ চ্যাম্পিয়নশিপে ১৯৯৬ থেকে ১৯৯৮ পর্যন্ত তার কৃতিত্বের ছাপ রাখেন এবং ভারতীয় পুলিশ দলের নেতৃত্ব দেন।
১৯৮৫ সালের শুরুতে, মাত্র ১৭ বছর বয়সে কুঞ্জরানী ন্যাশনাল ওয়েটলিফ্টিং চ্যাম্পিয়নশিপ জেতেন। ৪৪ কেজি, ৪৬ কেজি এবং ৪৮ কেজির শ্রেণিতে জিতেছিলেন।
১৯৮৭ সালে তিরুবনন্তপুরম অনুষ্ঠিত জাতীয় প্রতিযোগিতায় কুঞ্জরানী দুটি জাতীয় রেকর্ড সৃষ্টি করেন। 
১৯৮৯ সালে, ম্যানচেস্টারে অনুষ্ঠিত বিশ্ব মহিলা ওয়েটলিফ্টিং চ্যাম্পিয়নশিপে কুঞ্জরানী তিনটি রৌপ্য পদক জিতেছিলেন।
১৯৮৯ সালে, সাংহাইয়ের অনুষ্ঠিত এশিয়ান ওয়েটলিফ্টিং চ্যাম্পিয়নশিপে কুঞ্জরানী একটি রৌপ্য এবং দুটি ব্রোঞ্জের পদক জিতেছিলেন। 
১৯৯০ সালে, বেইজিং অনুষ্ঠিত এশিয়ান গেমসে কুঞ্জরানী ব্রোঞ্জ পদক জিতেছিলেন।
১৯৯১ সালে, ইন্দোনেশিয়া অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী রৌপ্য পদক জিতেছিলেন।
১৯৯২ সালে, ভার্না, বুলগেরিয়াতে অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৪ কেজির শ্রেণিতে কুঞ্জরানী ১৪২.৫ মোট কেজি (স্নেচে ৬৫ কেজি এবং ক্লিন ও জার্কে ৭৭.৫ কেজি) উত্তোলন করে রৌপ্য পদক জিতেছিলেন।
১৯৯৪ সালে, ইন্দোনেশিয়া, তুরস্কতে অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী ১৬৭.৫ মোট কেজি (স্নেচে ৭২.৫ কেজি এবং ক্লিন ও জার্কে ৯৫ কেজি) রৌপ্য পদক জিতেছিলেন।
১৯৯৪ সালে হিরোশিমাতে অনুষ্ঠিত এশিয়ান গেমসে কুঞ্জরানী ব্রোঞ্জ পদক জিতেছিলেন।
১৯৯৫ সালে, নাউরুতে অনুষ্ঠিত কমনওয়েলথ চ্যাম্পিয়নশিপের ৪৮ কেজির শ্রেণিতে কুঞ্জরানী স্বর্ণ পদক জিতেছেন।
১৯৯৫ সালে, দক্ষিণ কোরিয়া অনুষ্ঠিত এশিয়ান ওয়েস্টলিফিং চ্যাম্পিয়নশিপের ৪৬ কেজির শ্রেণিতে কুঞ্জরানী দুটি স্বর্ণ ও একটি ব্রোঞ্জ পদক লাভ করেন।
২০০৬ সালে, মেলবাের্ন, অস্ট্রেলিয়াতে অনুষ্ঠিত কমনওয়েলথ গেমসে, মহিলাদের ৪৮ কেজির শ্রেণিতে কুঞ্জরানী স্বর্ণ পদক লাভ করেন।
কুঞ্জরানী ৫০ টিরও বেশি আন্তর্জাতিক পদক জিতেছেন। ১৯৯০ সালে, ভারত সরকার তাকে অর্জুন পুরস্কারের দ্বারা সন্মানিত করে। ১৯৯৬ সালে রাজিব গান্ধী খেল রত্ন পুরস্কারে সন্মানিত হন এবং একই বছর তিনি কে. কে. বিড়লা স্পোর্টস অ্যাওয়ার্ডও পান। ২০১১ সালে ভারত সরকার তাকে পদ্মশ্রী সম্মান প্রদান করে।
কুঞ্জরানী কেন্দ্রীয় রিজার্ভ পুলিশ ফোর্স (সিআরপিএফ) এ সহকারী কম্যান্ড্যান্ট পদে কাজ করেছেন। ২০১৪ সালে, গ্লাসগোতে কমনওয়েলথ গেমসে তিনি ভারতীয় মহিলা ভারোত্তোলেন দলের কোচ ছিলেন।
কতুলু রবি কুমার
কে. রবি কুমার উড়িষ্যার ব্রহ্মপুরের অধিবাসী। তিনি ভীর হুমায়ুন ক্লাবে ভারোত্তোলনের প্রশিক্ষণ শুরু করেন। তিনি মূলত একজন বডিবিল্ডার ছিলেন এবং ৭ বছর ধরে শরীরচর্চা করতেন, পরে তিনি ভারোত্তোলনের প্রশিক্ষণ শুরু করেন। তার প্রশিক্ষক নারায়ণ সাহু এর পরামর্শ পরে তিনি ভারোত্তোলন প্রতি তার মনোযোগ পরিবর্তন করেন, যা শেষ পর্যন্ত তাকে একটি অসামান্য ভারোত্তোলক হতে সাহায্য করেছে। ২০১০ সালের কমনওয়েলথ গেমসের মাত্র তিন বছর আগে তিনি ভারোত্তোলন শুরু করেছিলেন এবং মোট ৩২১ কেজি (৭০৮ পাউণ্ড) ওজন উত্তোলন করে রেকর্ড গড়ে স্বর্ণ পদক জিতেছিলেন। এই সংক্ষিপ্ত সময়ের মধ্যে তিনি অনেক রাজ্য, জাতীয় এবং আন্তর্জাতিক পুরস্কার পেয়েছেন। ভারত সরকার তাকে অর্জুন পুরস্কারের দ্বারা সন্মানিত করছে। এর আগে ছয় জন ওড়িয়া এই সম্মান পেয়েছেন।
২০০৭ সালে জর্ডানে অনুষ্ঠিত এশিয়ান জুনিয়র ওয়েটফাইটিং চ্যাম্পিয়নশিপে রবি কুমার একটি রৌপ্য পদক জিতেছিলেন।
২০০৯ সালে মালয়েশিয়ার পেনাং এ অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন।
২০১০ সালে, নিউ দিল্লি অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন। তিনি ৬৯ কেজির ওজনের শ্রেণীতে মোট ৩২১ কেজি (স্নেচে ১৪৭ কেজি এবং ক্লিন ও জার্কে ১৭৫ কেজি উত্তোলন করেন।
২০১১ সালে, টঙ্গলিং, চীনে অনুষ্ঠিত সিনিয়র ওয়েট লিফ্টিং চ্যাম্পিয়নশিপে রবি কুমার ৩ টি ব্রোঞ্জ পদক জিতেছিলেন।
২০১২ সালে, লন্ডন, ইংল্যান্ডে অনুষ্ঠিত গ্রীষ্মকালীন অলিম্পিকে ভারতের হয়ে রবি কুমার পুরুষদের ভারোত্তোলনে লাইটওয়েট ওজনের শ্রেণীতে অংশ নেন এবং ১৫ তম স্থান পান।
২০১8 সালে, গ্লাসগো, স্কটল্যান্ড অনুষ্ঠিত কমনওয়েলথ গেমসে রবি কুমার ৭৭ কেজি ওজন শ্রেণীতে রৌপ্য জিতেছিলেন। তিনি মোট ৩১৭ কেজি (স্নেচে ১৪২ কেজি এবং ক্লিন ও জার্কে ১৭৫ কেজি) উত্তোলন করেন। প্রথম হন ভারতীয় ভারোত্তোলক সতিশ সিভলিংগম, যিনি একটি নতুন গেমস রেকর্ড স্থাপন করেন।
২০১৬ সালে, রবি কুমারকে উড়িষ্যা সরকার রাজ্যের পুলিশ বাহিনীতে ডিএসপি পদে নিয়োগ করেছে। একটি সরকারী বিবৃতি অনুযায়ী, তিনি প্রথম ক্রীড়াবিদ যাকে শীর্ষ পদে নিয়োগ করেছে উড়িষ্যা সরকার। তার নিয়োগের জন্য মুখ্যমন্ত্রী নবীন পট্টনায়েক প্রস্তাবে অনুমোদন দিয়েছেন। ২০১৮ কমনওয়েলথ গেমসে ভারতীয় দলে নির্বাচিত না হওয়াতে তিনি ইতিমধ্যেই ২০১৮ এশিয়ান গেমস ও বিশ্ব ওয়েট লিফ্টিং চ্যাম্পিয়নশিপস এর জন্য প্রশিক্ষণ শুরু করেছেন।
অ্যা স্টাডি ইন কোরিওগ্রাফি ফর ক্যামেরা
অ্যা স্টাডি ইন কোরিওগ্রাফি ফর ক্যামেরা () ১৯৪৫ সালের পরীক্ষামূলক নির্বাক স্বল্পদৈর্ঘ্য চলচ্চিত্র, যেটি পরিচালনা করেছেন মার্কিন পরিচালক মায়া ডেরেন। এটি ছিলো ডেরেনের তৃতীয় চলচ্চিত্র প্রকল্প, যেখানে তিনি সম্পূর্ণরূপে মঞ্চ এবং প্রকৃত-স্থানের সীমা থেকে মানব শরীর মুক্ত করার বিষয়ে দৃষ্টি উপলব্ধ করেছিলেন। ট্যালি ব্যাটি চলচ্চিত্র্র একক অভিনয় করেন।
কালিদু কুলিবালি
কালিদু কুলিবালি (জন্ম: ২০ জুন ১৯৯১) হলেন সেনেগালের একজন পেশাদার ফুটবলার, যিনি ইতালীয় ক্লাব নাপোলি এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১০ সালে, ফরাসি ক্লাব মেসের হয়ে খেলার মাধ্যমে কুলিবালি তার পেশাদার ক্যারিয়ার শুরু করেন। অতঃপর ২০১২ সালে, তিনি বেলজীয় ক্লাব খেঙ্কে যোগদান করেন। ২০১৪ সালে, ইতালীয় ক্লাব নাপোলিতে যোগদান করেন, যেখানে তিনি ইতালির সেরা রক্ষণভাগের খেলোয়াড়ে পরিণত হন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেআরসি খেঙ্ক
নাপোলি
সালিউ সিয়েস
সালিউ সিয়েস (জন্ম: ১৫ সেপ্টেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব অঁজি হতে ভেলোঁসিয়েনে ধারে এবং সেনেগাল জাতীয় দলের হয়ে একজন লেফট ব্যাক অথবা একজন মধ্যমাঠের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে সেনেগালের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
ইদ্রিসা গেয়ে
ইদ্রিসা গানা গেয়ে (জন্ম: ২৬ সেপ্টেম্বর ১৯৮৯) হলেন সেনেগালের একজন পেশাদার ফুটবলার, যিনি প্রিমিয়ার লীগ ক্লাব এভার্টন এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
লিলি ওএসসি
সালিফ সানে
সালিফ সানে (জন্ম: ২৫ আগস্ট ১৯৯০) হলেন সেনেগালের একজন পেশাদার ফুটবলার, যিনি জার্মান ক্লাব হ্যানোভার ৯৬ এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি ফ্রান্সে জন্মগ্রহণ করার সত্ত্বেও, সেনেগালের হতে আন্তর্জাতিক পর্যায়ে খেলেন।
সানে ফ্রান্সের লরমোন্তে জন্মগ্রহণ করেছেন। তার বাবা-মা হচ্ছেন সেনেগালের বংশোদ্ভূত। তার বড় ভাই হচ্ছেন আরেকজন ফুটবলার, লামিন সানে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
এম'বায়ে নিয়াং
এম'বায়ে বাবাকার নিয়াং () (জন্ম: ১৯ ডিসেম্বর ১৯৯৪) হলেন একজন ফরাসি পেশাদার ফুটবলার, যিনি ইতালীয় ক্লাব মিলান হতে তরিনোয় ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন
দিয়াফ্রা সাখো
দিয়াফ্রা সাখো (জন্ম: ২৪ ডিসেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি ফরাসি নিম্নস্তরের বিভাগের ক্লাব, মেসের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০১৪ সালে, তিনি প্রিমিয়ার লীগ ক্লাব ওয়েস্ট হ্যাম ইউনাইটেডে যোগদান করেন। ২০১৪ সালের মে মাস হতে, তিনি সেনেগাল জাতীয় দলের হয়ে নিয়মিত খেলেন। ২০১৮ সালের ২৯শে জানুয়ারি তারিখে, অঘোষিত মূল্যে ফরাসি ক্লাব রেনে-এ যোগদান করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মেস
ইসমাইলা সার
ইসমাইলা সার (জন্ম: ২৫ ফেব্রুয়ারি ১৯৯৮) হলেন সেনেগালের একজন পেশাদার ফুটবলার, যিনি ফরাসি ক্লাব রেনে এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ইসমাইলা সার সেনেগালের সেন্ট-লুইসে জন্মগ্রহণ করেন। তিনি সেনেগালের ফুটবল ক্লাব জেনারেশন ফুটের হয়ে ফুটবল ক্যারিয়ার শুরু করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেইতা বালদে
কেইতা বালদে দিয়াও (জন্ম: ৮ মার্চ ১৯৯৫), কেইতা নামেই অধিক পরিচিত, হলেন সেনেগালের একজন পেশাদার ফুটবলার, যিনি ফরাসি ক্লাব মোনাকো এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি স্পেনে জন্মগ্রহণ করেছেন, কিন্তু তার বাবার পিতৃভূমি সেনেগালের হয়ে ফুটবল খেলার সিদ্ধান্ত গ্রহণ করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মুসা কোনাতে
পাপে মুসা কোনাতে (জন্ম: ৩ এপ্রিল ১৯৯৩) হলেন সেনেগালের একজন পেশাদার ফুটবলার, যিনি ফরাসি ক্লাব এমিয়েন্স এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
কেরি মুলিগান
কেরি হান্নাহ মুলিগান (ইংরেজি: Carey Hannah Mulligan; জন্ম ২৮শে মে ১৯৮৫) হলেন একজন ইংরেজ অভিনেত্রী ও গায়িকা। তিনি ২০০৪ সালের কেভিন এলিয়টের "ফোর্টি উইংকস" মঞ্চনাটকের মাধ্যমে তার অভিনয় কর্মজীবন শুরু করেন। "প্রাইড অ্যান্ড প্রেজুডিস" (২০০৫) চলচ্চিত্রে কিটি বেনেট চরিত্রে অভিনয় দিয়ে তার চলচ্চিত্রে অভিষেক হয়। তার শুরুর দিকের অন্যান্য কাজগুলো হল বিবিসি টেলিভিশনের "ব্লিক হাউজ" (২০০৫)-এ আডা ক্লের ও "ডক্টর হু" (২০০৭)-এ স্যালি স্প্যারো। ২০০৮ সালে "দ্য সিগাল" মঞ্চনাটক দিয়ে তার ব্রডওয়ে অভিষেক হয়।
মুলিগান "অ্যান এডুকেশন" (২০০৯) চলচ্চিত্রে জেনি মেলর চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে বাফটা পুরস্কার অর্জন করেন। ২০১৫ সালে ব্রডওয়েতে ডেভিড হেয়ারের "স্কাইলাইট" মঞ্চনাটকে অভিনয় করে তিনি মঞ্চনাটকে শ্রেষ্ঠ প্রধান অভিনেত্রী বিভাগে টনি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "নেভার লেট মি গো" (২০১০), "ড্রাইভ" (২০১১), "শেম" (২০১২), "দ্য গ্রেট গেটসবি" (২০১৩), "ইনসাইড লেউইন ডেভিস" (২০১৩), "ফার ফ্রম দ্য ম্যাডিং ক্রাউড" (২০১৫) ও "সাফ্রাগেট" (২০১৫)।
বাংলাদেশ জাতীয়তাবাদী ফ্রন্ট
বাংলাদেশ জাতীয়তাবাদী ফ্রন্ট বাংলাদেশের একটি রাজনৈতিক দল। আবুল কালাম আজাদ দলটির চেয়ারম্যান এবং ঢাকা-১৭-এর সংসদ সদস্য।
নাজমুল হুদা ৬ জুন ২০১২ সালে বাংলাদেশ জাতীয়তাবাদী দল থেকে পদত্যাগ করার পর সেই বছরের ১০ই আগস্ট বাংলাদেশ জাতীয়তাবাদী ফ্রন্ট নামে নতুন রাজনৈতিক দল গঠন করেন। ২০১৩ সালে বাংলাদেশ নির্বাচন কমিশন থেকে নিবন্ধন লাভ করে।
পরাণপুর প্রাথমিক বিদ্যালয়
পরাণপুর প্রাথমিক বিদ্যালয় ভারতের পশ্চিমবঙ্গ রাজ্যের নদীয়া জেলায় অবস্থিত। এই বিদ্যালয় টি থানারপাড়া থানার নারায়ণপুর ২ নং গ্রাম পঞ্চায়েতের অধীন পরাণ পুর গ্রামে জলঙ্গী নদীর তীরে অবস্থিত ।এই বিদ্যালয় টি ১৯৬০ সালে স্থাপিত হয় । গ্রামীণ এলাকার স্থানীয় ছাত্রছাত্রীদের তথা গ্রামের একমাত্র সরকারী বিদ্যালয়। এই বিদ্যালয়ে বর্তমানে ১৭৩ জন ছাত্রছাত্রী পঠন পাঠন করছে।
টোপলা উসমানিয়া মাধ্যমিক শিক্ষাকেন্দ্র
ভারতের পশ্চিমবঙ্গ রাজ্যের নদীয়া জেলায় টোপলা উসমানিয়া মাধ্যমিক শিক্ষাকেন্দ্র অবস্থিত । নদীয়া জেলার থানারপাড়া থানার টোপলা গ্রামে এই শিক্ষা প্রতিষ্ঠান টি অবস্থান করছে । এই শিক্ষা প্রতিষ্ঠানে প্রথম থেকে অষ্টম শ্রেণী পর্যন্ত শিক্ষা দান করা হয় ।
ক্যারল বেকার
ক্যারল বেকার (ইংরেজি: Carroll Baker; জন্ম: ২৮শে মে ১৯৩১) হলেন একজন অবসরপ্রাপ্ত মার্কিন অভিনেত্রী। তিনি ১৯৫০ ও ১৯৬০-এর দশকে চলচ্চিত্র, মঞ্চ ও টেলিভিশনে বিভিন্ন চরিত্রে অভিনয় করেছেন। অ্যাক্টরস স্টুডিওতে লি স্ট্রাসবার্গের অধীনে পাঠ গ্রহণের পর তিনি ১৯৫৪ সালে থেকে ব্রডওয়ে মঞ্চে কাজ শুরু করেন। সেখান থেকে ১৯৫৬ সালে এলিয়া কাজান তাকে টেনেসি উইলিয়ামসের "বেবি ডল" (১৯৫৬) চলচ্চিত্রে সুযোগ দেন। এই চলচ্চিত্রে তার কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারে মনোনীত হন এবং শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।
নারায়ণপুর ২ নং গ্রাম পঞ্চায়েত
নারায়ণপুর ২ নং গ্রাম পঞ্চায়েত ভারতের পশ্চিমবঙ্গ রাজ্যের নদীয়া জেলার করিমপুর ২ নং ব্লকের অধীনস্থ একটি গ্রামীণ পঞ্চায়েত। এর ভবনটি নদীয়া জেলার থানারপাড়া থানার টোপলা গ্রামে অবস্থিত । এই গ্রাম পঞ্চায়েতের অধীনে পাঁচটি গ্রামের ১৬ টি বুথ রয়েছে।
তুর্ক-মঙ্গোল ঐতিহ্য
তুর্ক-মঙ্গোল ঐতিহ্য (Turko-Mongol tradition) হচ্ছে একটি সাংস্কৃতিক বা নৃ-সাংস্কৃতিক একীভূতকরণ যা চতুর্দশ শতকের প্রথম দিকে মঙ্গোল সাম্রাজ্যের উত্তরাধিকারী রাজ্য যেমন চাগতাই খানাত এবং গোল্ডেন হোর্ড এর নেতৃত্বস্থানীয় সম্ভ্রান্তদের মধ্যে বিকশিত হয়। এই সম্ভ্রান্তগণ তুর্কীয় ভাষাসমূহ এবং ইসলাম গ্রহণ করেন, যেখানে তারা একই সাথে মঙ্গোল রাজনৈতিক এবং আইনগত প্রতিষ্ঠানসমূহ ধরে রাখে। পরবর্তীতে অনেক মধ্য এশীয় রাজ্য এই ঐতিহ্যকে প্রচণ্ডভাবে গ্রহণ করে, যাদের মধ্যে তৈমুরি সাম্রাজ্য, কাজাখ খানাত, কাজানের খানাত, নোগাই খানাত, ক্রিমীয় খানাত এবং মুঘল সাম্রাজ্য উল্লেখযোগ্য।
এরও পূর্বে প্রাগৈতিহাসিক কালেও তুর্ক-মঙ্গোল ঐতিহ্য ছিল। খ্রিষ্টপূর্ব প্রথম সহস্রাব্দের মধ্যেই প্রোটো-তুর্কীয় ভাষা থেকে প্রোটো-মঙ্গোলীয় ভাষার পূর্বপুরুষ ভাষাগুলোতে প্রচুর শব্দ প্রবেশ করে। ব্যক্তিবাচক সর্বনামগুলোতে তুর্কীয় ও মঙ্গোলীয় ভাষাগুলোতে অনেক সাদৃশ্য দেখা যায় (যেমন প্রথম, দ্বিতীয় ও তৃতীয় ব্যক্তির ক্ষেত্রে যথাক্রমে "*b-", "*s-", "*i-" প্যারাডাইম)। এরকম অন্যান্য সাদৃশ্যগুলো খ্রিষ্টপূর্ব ৫০০ অব্দের পূর্বে তুর্কীয় ভাষাগুলোর বিভিন্ন শ্রেণীবিভাগে বিভক্ত হয়ে বিকশিত হবার আগেই তৈরি হয়ে যায়। তুর্কীয় ও মঙ্গোলীয় মানুষেরা অন্তত সেই সময় থেকেই একই ধর্ম তেনগ্রিবাদ এর অনুসারী ছিল।
প্রাচীন কালে অনেক সময় ব্যাপী ভাষাগত সংস্পর্শে থাকার কারণে তুর্কীয় ও মঙ্গোলীয়দের ভাষায় আরও বেশি মৌলিক ফনোট্যাক্টিক, ব্যাকরণগত ও টাইপোলজি সংক্রান্ত সাদৃশ্য দেখা যায় (যেমন সঙ্কালিক স্বরসঙ্গতি, ব্যাকরণগত লিঙ্গের অভাব, প্রচুর সংযোজন, উচ্চমাত্রার সাদৃশ্যপূর্ণ ফনোট্যাকটিকাল নিয়ম)। অতীতে এরকম সাদৃশ্যগুলোর এদের মধ্যকার জিনগত সম্পর্ক অনুসন্ধানে ধাবিত করে, আর সেখান থেকে আলতাইক ভাষা পরিবার নামক ধারণার জন্ম হয় যা এখন বিস্তৃত পরিসরে পণ্ডিতমহলে গৃহীত। আরও সম্প্রতি, জিনগত সম্পর্কের নির্দিষ্ট প্রত্যক্ষ প্রমাণের অভাব হেতু, এই সাদৃশ্যগুলোকে ভাষা সংস্পর্শের তিনটি জ্ঞাত সময়কাল অনুসারে ভাগ করা হয়েছে। এই সাদৃশ্যগুলোর কারণে উত্তর-পূর্ব এশীয় ভাষা অঞ্চল এর একটি প্রস্তাব দেয়া হয়েছে, যার মধ্যে তুংগুসীয়, কোরীয় এবং জাপনীয় ভাষা পরিবারও অন্তর্গত, যদিও তুর্কীয় এবং মঙ্গোলীয় ভাষাগুলোই সব থেকে বেশি সাদৃশ্য প্রদর্শন করে।
করিমপুর জগন্নাথ উচ্চ বিদ্যালয়
করিমপুর জগন্নাথ উচ্চ বিদ্যালয় ভারতের নদীয়া জেলার একটি স্বনামধন্য উচ্চ বিদ্যালয় । এই বিদ্যালয়টি ভারতের পশ্চিমবঙ্গের নদীয়া জেলার তেহট্ট মহকুমার করিমপুরে অবস্থিত । এই বিদ্যালয় টি ১৯৫১ সালের ১ লা জানুয়ারি স্থাপিত হয়।
ভারতীয় প্রযুক্তিবিদ্যা প্রতিষ্ঠান বোম্বে
ইন্ডিয়ান ইনস্টিটিউট অফ টেকনোলজি বোম্বাই বা ভারতীয় প্রযুক্তিবিদ্যা প্রতিষ্ঠান বোম্বে (সংক্ষেপে আইআইটিবি বা আইআইটি বোম্বে) একটি পাবলিক প্রকৌশল প্রতিষ্ঠান, যেটি ভারতের মুম্বই শহরের পাওয়াই এলাকাতে অবস্থিত। এটি "ইন্ডিয়ান ইনস্টিটিউট অফ টেকনোলজি" ব্যবস্থার দ্বিতীয় প্রাচীনতম প্রতিষ্ঠান (প্রথম ভারতীয় প্রযুক্তিবিদ্যা প্রতিষ্ঠান, খড়গপুর)।
আইআইটি মুম্বাই প্রতিষ্ঠা হয়েছিল ১৯৫৮ সালে। ১৯৬১ সালে জাতীয় সংসদ কর্তৃক আইআইটিকে জাতীয় গুরুত্বের সংস্থান হিসাবে ঘোষণা করা হয়। ভারত সরকারের একটি উচ্চ-ক্ষমতা কমিটি দেশের প্রযুক্তিগত শিক্ষার উন্নয়নের লক্ষ্যে ১৯৬৪ সালে চারটি প্রযুক্তি প্রতিষ্ঠান প্রতিষ্ঠার সুপারিশ করেছিল। মুম্বাই ইনস্টিটিউটের জন্য পরিকল্পনা ১৯৫৭ সালে শুরু হয় এবং ১৯৫৮ সালে ১০০ ছাত্রের প্রথম ব্যাচ প্রতিষ্ঠানে প্রবেশ করে। পাওয়াইয়ে প্রতিষ্ঠার পর থেকে, প্রতিষ্ঠানটি বড় হয়ে ৫৮৪ টির ও বেশী প্রধান ভবন অন্তর্ভুক্ত করে আয়তনে দাঁড়িয়েছে ২,২৬,৬২ বর্গ ফুট (৫৫০ একর বা ২.২২ বর্গ কিলোমিটার)।
আইআইটি বোম্বেতে বিজ্ঞান, প্রযুক্তি, প্রকৌশল এবং গণিত বিষয়ে ডক্টরেট ডিগ্রী প্রদানের জন্য একটি ব্যাপক স্নাতক ব্যবস্থা রয়েছে। বর্তমানে আইআইটি বোম্বেতে মোট ১৪ টি শিক্ষা বিভাগ, ছয়টি কেন্দ্র, একটি বিদ্যালয় এবং তিনটি আন্তঃবিভাগ রয়েছে। গত ৫৩ বছরে, প্রায় ৩৯ হাজার প্রকৌশলী ও বিজ্ঞানী এই প্রতিষ্ঠান থেকে স্নাতক হয়ে বেরিয়েছেন। এখানে শারীরিক বিজ্ঞান ও প্রকৌশল শিক্ষা ছাড়াও মানবিক ও সামাজিক বিজ্ঞানের মধ্যে অর্থশাস্ত্র, ইংরেজি, দর্শনশাস্ত্র, মনোবিজ্ঞান এবং সমাজবিদ্যা এবং ম্যানেজমেন্ট শিক্ষাও পড়ানো হয়। বছরের পর বছর ধরে, প্রতিষ্ঠানটি অবিরাম শিক্ষা এবং দূরশিক্ষা কর্মসূচি বিভাগে বিশেষ স্বল্পমেয়াদী কোর্স উদ্ভাবন করে নিজের যথাযোগ্য একটি স্থান তৈরি করেছে।
আইআইটি বোম্বে ক্যাম্পাস বা বিদ্যায়তন বিহার হ্রদ ও পাওয়াই হ্রদের মধ্যবর্তী পূর্ব মুম্বাইয়ের পাওয়াইতে অবস্থিত। ক্যাম্পাসটি অনেকগুলি বাড়ি নিয়ে তৈরী। শিক্ষা সংক্রান্ত এলাকাটি মূলতঃ প্রধান ভবন, বিভিন্ন বিভাগীয় সংযোজন এবং অডিটোরিয়াম নিয়ে গঠিত। সমস্ত সংযোজিত বিভাগগুলি "ইনফাইনাইট করিডোর" নামের একটি দরদালান দ্বারা সংযুক্ত। বেশিরভাগ ছাত্রাবাস সমাবর্তন কক্ষের পর অবস্থিত। এখানে মোট ১৬ টি ছাত্রাবাস আছে, যার মধ্যে দুটি ছাত্রাবাস (ছাত্রাবাস ১০ এবং ১১) এবং নবনির্মিত ছাত্রাবাস (ছাত্রাবাস ১৫) এর একটি অংশ ছাত্রীদের জন্য সংরক্ষিত।
সঞ্জয় গান্ধী ন্যাশনাল পার্কের কাছাকাছি থাকার কারণে, ক্যাম্পাসের মধ্যে যথেষ্ট সবুজ আবরণ রয়েছে এবং শহরটির বাকি অংশের দূষণ থেকে বিদ্যায়তনটি মুক্ত। ক্যাম্পাসটি জাতীয় উদ্যানের কাছেই অবস্থিত হওয়া পাওয়াই হ্রদের তীরে মাঝে মাঝেই প্যান্থার, লেপারড এবং ঘড়িয়াল কুমিরের (গাবিয়ালিজ গ্যাংটিক্স) দেখা মেলে। কখনও কখনও তারা শিকার কে তাড়া করে ক্যাম্পাসে চলে আসে।
ভারতীয় প্রযুক্তিবিদ্যা প্রতিষ্ঠান দিল্লি
ইন্ডিয়ান ইনস্টিটিউট অফ টেকনোলজি দিল্লি (সংক্ষেপিত আইআইটি দিল্লি বা আইআইটিডি) হল একটি সরকারী প্রকৌশল প্রতিষ্ঠান, যা ভারতের রাজধানী দিল্লি র হৌজ খাস এলাকাতে অবস্থিত।
বৈজ্ঞানিক ও কারিগরি শিক্ষা ও গবেষণার ক্ষেত্রে শ্রেষ্ঠত্বের মাধ্যম হিসাবে ভারত ও বিশ্বে অবদান রাখা এবং শিল্প ও সমাজের জন্য মূল্যবান সম্পদ হিসেবে কাজ করার লক্ষ্যে সকল ভারতীয়দের জন্য গর্বের প্রতিষ্ঠান হিসেবে ১৯৬১ সালের আগষ্ট মাসে এই প্রতিষ্ঠানের আনুষ্ঠানিক উদ্বোধন হয়। ১৯৬১ সালে প্রতিষ্ঠানটির উদ্বোধন করেন বৈজ্ঞানিক গবেষণা ও সংস্কৃতি বিষয়ক মন্ত্রী অধ্যাপক হুমায়ুন কবির। প্রতিষ্ঠানে ১৯৬১ সালে প্রথম ভর্তি শুরু করা হয়েছিল। বর্তমান ক্যাম্পাসটিতে ৩২০ একর (১.৩ বর্গ কিমি) এলাকা রয়েছে এবং এর পূর্বদিকে শ্রী অরবিন্দ মার্গ, পশ্চিমে জওহরলাল নেহেরু বিশ্ববিদ্যালয় কমপ্লেক্স, দক্ষিণে জাতীয় শিক্ষা গবেষণা এবং অনুশীলন পরিষদ এবং উত্তরে নতুন রিং রোড ছাড়া কুতুব মিনার এবং হৌজ খাসের স্মৃতিসৌধ দ্বারা ক্যাম্পাসটি পরিবেষ্টিত।
পরে "ইনস্টিটিউট অব টেকনোলজি অ্যামেন্ডমেন্ড অ্যাক্ট, ১৯৬৩"-এর অধীন এটি জাতীয় গুরুত্বপূর্ণ সংস্থা ঘোষিত হয় এবং নিজস্ব শিক্ষা সংক্রান্ত কর্মপন্থা প্রস্তুত করার ক্ষমতা, নিজস্ব পরীক্ষা ব্যবস্থা পরিচালনার ক্ষমতা ও নিজস্ব ডিগ্রি প্রদানের ক্ষমতা সহ পূর্ণ বিশ্ববিদ্যালয়ের মর্যাদা পায়।
আইআইটির ধারণাটি প্রথম এসেছিল ১৯৪৫ সালে এডুকেশন অন ভাইসরয়'স এক্সেকিউটিভ কাউন্সিল-এর সদস্য শ্রী এন. এম সরকারের প্রতিবেদন থেকে। তার সুপারিশ অনুসরণ করে, প্রথম ইন্ডিয়ান ইনস্টিটিউট অফ টেকনোলজিটি ১৯৫০ সালে খড়গপুরে প্রতিষ্ঠিত হয়। সেই রিপোর্টে, "শ্রী সরকার" সুপারিশ করেছিলেন যে, এই ধরনের প্রতিষ্ঠানগুলি দেশের বিভিন্ন অঞ্চলে শুরু করা উচিত। কেন্দ্র সরকার কমিটির এই সুপারিশ গ্রহণ ক'রে বন্ধুত্বপূর্ণ দেশগুলির সহযোগিতায় আরও প্রযুক্তি প্রতিষ্ঠান প্রতিষ্ঠার সিদ্ধান্ত নিয়েছিল। ইউএসএসআর থেকে সাহায্যের প্রথম প্রস্তাবটি এসেছিল বোম্বেতে ইউনেস্কোর মাধ্যমে একটি প্রতিষ্ঠান তৈরীতে সহযোগিতা করার জন্য। এটি অনুসরণ করে মাদ্রাজ, কানপুর এবং দিল্লিতে ইনস্টিটিউট অব টেকনোলজি গড়ে ওঠে যথাক্রমে পশ্চিম জার্মানি, যুক্তরাষ্ট্র এবং যুক্তরাজ্যের সহযোগিতার মাধ্যমে। ইন্ডিয়ান ইনস্টিটিউট অফ টেকনোলজি, গুয়াহাটি ১৯৯৫ সালে প্রতিষ্ঠিত হয় এবং রূরকি বিশ্ববিদ্যালয় ২০০১ সালে আইআইটি প্রতিষ্ঠানে রূপান্তরিত হয়।
আইআইটি দিল্লি বিভিন্ন ক্ষেত্রে টেকনোলজিতে স্নাতক কার্যক্রমের পাশাপাশি দ্বৈত বি.টেক-এম.টেক ডিগ্রি প্রদান করে। এই কার্যক্রমগুলিতে ভর্তি করা হয় "জয়েন্ট এন্ট্রান্স এক্সামিনেশন - অ্যাডভান্সড"-এর মাধ্যমে।
আইআইটি দিল্লি স্নাতকোত্তর ডিগ্রি প্রদান করে; এম.টেক (পাঠ্যক্রমের দ্বারা), এম.এস. (গবেষণা দ্বারা), এমএসসি, এম ডিস, এমবিএ বিভিন্ন বিভাগ এবং কেন্দ্র দ্বারা। এম.টেক এবং এম. ডিস প্রোগ্রামে ভর্তি করা হয় প্রধানতঃ গ্রাজুয়েট অ্যাপটিটুড টেস্ট ইন ইঞ্জিনিয়ারিং (গেট) এর ভিত্তিতে। এমএসসি ভর্তি হয় "জয়েন্ট অ্যাডমিশন টেস্ট ফর মাস্টার্স" (জ্যাম) পরীক্ষার মধ্য দিয়ে এবং এমবিএ ভর্তি জন্য সাধারণ ভর্তি পরীক্ষা'র (ক্যাট) এর মাধ্যমে।
নন্দনপুর আদর্শ বিদ্যাপীঠ (উঃ মাঃ)
নন্দনপুর আদর্শ বিদ্যাপীঠ (উঃ মাঃ) ভারতের পশ্চিমবঙ্গ রাজ্যের নদীয়া জেলার অন্যতম প্রসিদ্ধ উচ্চবিদ্যালয় । নদীয়া জেলার ভারত বাংলাদেশ সীমান্ত লাগোয়া নন্দনপুর গ্রামে এই বিদ্যাপীঠ অবস্থিত । এই বিদ্যাপীঠের উন্নত পঠন পাঠন ব্যবস্থা ও ক্রীড়া জগতে ভালো ফলাফলের নজির রয়েছে । মাধ্যমিক ও উচ্চমাধ্যমিক পরীক্ষায় এখানকার ছাত্র ছাত্রী রা বরাবরই ভালো ফলাফল করে থাকে ।
লেস্টার
লেস্টার ( ) ইংল্যান্ডের ইস্ট মিডল্যান্ডস এবং লেস্টারশায়ারের কাউন্টির একটি শহর এবং ঐকান্তিক কর্তৃপক্ষ এলাকা। শহরটি নদীর তীরে অবস্থিত এবং ন্যাশনাল ফরেস্টের পূর্ব দিকে অবস্থিত।
১৯৩৪ ফিফা বিশ্বকাপ মূল পর্ব
ম্যাচের নিয়ম
মাম বিয়াম দিউফ
মাম বিয়াম দিউফ (জন্ম: ১৬ ডিসেম্বর ১৯৮৭) হলেন সেনেগালের একজন পেশাদার ফুটবলার, যিনি প্রিমিয়ার লীগ ক্লাব স্টোক সিটি ফুটবল ক্লাব এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০০৯ সালে, কঙ্গো ডিআর-এর বিরুদ্ধে এক ম্যাচে খেলার মাধ্যমে দিউফ সেনেগাল জাতীয় দলের হয়ে আন্তর্জাতিক পর্যায়ে অভিষেক করেন। তিনি ২০১৫ আফ্রিকা কাপ অফ নেশন্স, ২০১৭ আফ্রিকা কাপ অফ নেশন্সের মতো প্রতিযোগিতায় সেনেগালের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
মুসা সো
মুসা সো (জন্ম: ১৯ জানুয়ারি ১৯৮৬) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
ফাঁসিদেওয়া বিধানসভা কেন্দ্র
ফাঁসিদেওয়া (বিধানসভা কেন্দ্র) ভারতীয় রাজ্য পশ্চিমবঙ্গের দার্জিলিং জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২৭ নং ফাঁসিদেওয়া (এসটি) বিধানসভা কেন্দ্রটি ফাঁসিদেওয়া এবং খড়িবাড়ি সিডি ব্লক এর অন্তর্গত।
ফাঁসিদেওয়া বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, কংগ্রেসের সুনীল চন্দ্র তিরকে তার নিকটতম প্রতিদ্বন্দ্বী তৃণমূলের কারোলাস লারকাকে পরাজিত করেন।
পশ্চিমবঙ্গ বিধানসভা নির্বাচন, ২০১১, কংগ্রেসের সুনিলচন্দ্র তিরকে তার নিকটবর্তী প্রতিদ্বন্দ্বী সিপিআই (এম) -এর ছোটন কিসকুকে পরাজিত করেন।
২০০৬ সালের রাজ্য বিধানসভা নির্বাচনে , সিপিআই (এম) -এর ছোটন কিসকু ফাঁসিদেওয়া (এসটি) কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেস মমলা কুজুরকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর প্রকাশ মিঞ্জ কংগ্রেসের মমলা কুজুরকে পরাজিত করেন। ১৯৯৬ সালে সিপিআই (এম) -এর প্রকাশ মিঞ্জ কংগ্রেসের ছাবিলাল মিঞ্জকে পরাজিত করেন এবং ১৯৯১ এবং ১৯৮৭ সালে কংগ্রেসের ঈশ্বরচন্দ্র তিরকে পরাজিত করেন। ১৯৮২ সালে সিপিআই (এম) -এর পাট্রাস মিঞ্জ ঈশ্বরচন্দ্র তিরকে কে পরাজিত করেন এবং ১৯৭৭ সালে কংগ্রেসের চ্যাকো টোরেস সোরেঙ্গকে পরাজিত করেন।
১৯৭২, ১৯৭১ এবং ১৯৬৯ সালে কংগ্রেসের ঈশ্বরচন্দ্র তিরকে জয়ী হন। ১৯৬৭ এবং ১৯৬২ সালে কংগ্রেসের তেনজিং ওয়াংডি জয়ী হন। এর আগে ফাঁসিদেওয়া আসন বিদ্যমান ছিল না। ১৯৫৭ সালে সিপিআই এর সত্যেন্দ্রনাথ মজুমদার এবং কংগ্রেসের তেনজিং ওয়াংডি শিলিগুড়ি যৌথ আসন জয়লাভ করেন।